"Odborníci sa zhodujú v názore, že prvé roky života človeka majú nesmierny význam pre život človeka. Správnym prístupom a stimuláciou sa môžu výrazne zlepšiť aj situácia detí s akýmkoľvek postihnutím. Cieľom včasnej intervencie nie je samotné dieťa, ale aj rodina, ktorej sa poskytuje podpora a pomoc v zložitom období života."
Služba včasnej intervencie je zameraná na podporu rodín s deťmi od narodenia do 7 rokov, ktoré majú zdravotné postihnutie, alebo sú ohrozené vo vývine. Spolupracujeme s mnohými lekármi aj špecialistami pre zdravý vývin dieťaťa. Službu včasnej intervencie poskytujeme bezplatne.
Cieľom včasnej intervencie je:
- pozitívna podpora rodičovstva a rodiny, jej vlastných možností vyrovnávania sa s náročnými životnými situáciami,
- predchádzanie a znižovanie negatívnych následkov vyplývajúcich zo zdravotného postihnutia na rodinu a vývin dieťaťa,
- stimulovanie vývinových možností u dieťaťa,
- podpora včlenenia rodiny a dieťaťa do sociálneho prostredia, v ktorom rodina žije.
Cieľová skupina
- deti mentálnym postihnutím,
- zrakovým postihnutím
- sluchovým postihnutím,
- telesným postihnutím,
- poruchami reči,
- autizmom, viacnásobným postihnutím,
- s oneskoreným psychomotorickým vývinom.
Ponúkané služby včasnej intervencie:
ambulantná forma práce
- posúdenie vývinu dieťaťa
- sociálne poradenstvo – sociálne poradenstvo poskytujeme v rámci návštev rodín, alebo prostredníctvom mailu. Pomáhame rodinám zorientovať sa v právach, ktoré majú v sociálnej oblasti: vybavovanie preukazu, príspevkov z UPSVaR, kompenzácie pri zdravotnom znevýhodnení, komunikácia s úradmi, dostupnosť zdravotných pomôcok
- pomoc pri výbere materskej/základnej školy
- preventívne aktivity
- a) kurzy pre rodiny
- b) podporné rodičovské stretnutia
- požičiavanie pomôcok a odbornej literatúry
terénna forma práce – prebieha v domácom prostredí
- návštevy rodín – v domácom prostredí dieťaťa. Odborníci dôsledne rešpektujú súkromie a osobitosti každej rodiny. Takáto forma podpory uľahčuje prispôsobenie individuálneho programu požiadavkám a potrebám rodín, odstraňuje stres z cestovania a cudzieho prostredia, umožňuje zapojenie širšieho okruhu rodinných príslušníkov, vytvára viac príležitostí na pozorovanie bežného správania dieťaťa.
- stimulácia vývinu dieťaťa
- sociálna rehabilitácia – obsahuje v sebe nácvik sebaobsluhy, nácvik špeciálnych komunikačných zručností, nácvik používania kompenzačných pomôcok, nácvik sociálnej komunikácie, poradenstvo umožňujúce týmto osobám samostatnosť a pomoc v zdravotných a sociálnych problémoch prispeje k lepšiemu začleneniu detí a ich rodičov do spoločnosti a zvýšením ich nezávislosti sa zlepší aj kvalita ich života.
- komunitná rehabilitácia – naším cieľom komunitnej rehabilitácie je obnoviť fyzické, mentálne a pracovne schopností dieťaťa s ohrozeným vývinom z dôvodu zdravotného postihnutia v nepriaznivej sociálnej situácii a podporiť jej začlenenie do spoločnosti.